அமெரிக்கா ,ஐரோப்பா ஆஸ்திரேலியா ஆகியவற்றில் உள்ள முக்கிய கட்சிகள, ஊடகங்கள் ஆகியவற்றின் இழிந்த அரசியல், அறநெறித் தன்மைக்கு சான்றாக, சர்வதேச சட்டம் மற்றும் ஜனநாயக உரிமைகள் மீது துபாய் படுகொலை கொண்டுள்ள தொலைவிளைவுடைய தாக்கங்கள் பற்றி எந்த விவாதமும் இல்லை. அக்கறைகள் எழுப்பப்பட்ட அளவில் அவை தந்திரோபாயங்கள்தான் –செயற்பாடு அதிக எதிர்மறை விளம்பரத்தை பெற்றுவிட்டது. இஸ்ரேலிய அரசாங்கம் அதன் நட்பு நாடுகளின் கடவுச்சீட்டுகளை போலியாக தயாரித்திருக்கக்கூடாது போன்றவைதான் கூறப்பட்டன.